Londonda 2 qavatli avtobus ko‘prikka borib urildi

London shimolida ikki qavatli avtobus ko‘priklardan birining ostidan o‘ta olmadi va tomiga jiddiy zarar yetdi. Avariya oqibatida 26 kishi jarohat oldi. Bu haqda “Korrespondent.net” xabar bermoqda.

Hodisa 22-oktabr, shanba kuni Tottenhemda sodir bo‘ldi. Jabrlanganlardan 5 nafari kasalxonaga yotqizildi, 21 kishiga joyida yordam ko‘rsatildi.
Avariya tufayli avtobusning ikkinchi qavatidagi ayrim yo‘lovchilar qamalda qoldi. Ularni qutqaruv xizmati xodimlari bo‘laklar orasidan chiqarib oldi.